పట్నం సుబ్బయ్య

పట్నం సుబ్బయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పలమనేరు నియోజకవర్గం నుండి మూడుసార్లు ఎమ్మెల్యేగా గెలిచి మంత్రిగా పని చేశాడు.

జీవిత విశేషాలు 
వైద్య వృత్తి నిర్వహిస్తున్న అతను 1985లో ఎన్.టి.రామారావు పిలుపు మేరకు తెలుగు దేశం పార్టీలోకి చేరాడు. అతను 1985లో పలమనేరు ఎస్.సి నియోజక వర్గం నుండి తెలుగుదేశం పార్టీ అభ్యర్థిగా పోటీ చేసి కాంగ్రెస్ పార్టీ అభ్యర్థి ఎన్.షణ్ముగం పై విజయం సాధించాడు.   1989లో అదే నియోజకవర్గం నుండి తెలుగు దేశం పార్టీ అభ్యర్థిగా మరల పోటీచేసి కాంగ్రెస్ అభ్యర్థి పి.ఆర్.మునస్వామి పై విజయం సాధించాడు. 1994లో అదే నియోజకవర్గం నుండి తెలుగు దేశం పార్టీ అభ్యర్థిగా మరల పోటీచేసి కాంగ్రెస్ అభ్యర్థి ఎం. తిప్పెస్వామి  పై విజయం సాధించాడు అతను ఉమ్మడి ఆంధ్ర ప్రదేశ్ రాష్ట్రంలో  పౌరసరఫరాల శాఖ, ఆరోగ్య శాఖ మంత్రిగా బాధ్యతలు నిర్వర్తించారు. అతమి మధ్యప్రదేశ్ మాజీ ముఖ్యమంత్రి శివరాజ్‌సింగ్ చౌహాన్ సమక్షంలో  భారతీయ జనతా పార్టీలో చేరాడు. 2014లో  బీజేపీలో చేరిన‌  అనంతరం 2019 ఎన్నికల్లో అతను  మళ్ళీ చంద్రబాబు నాయుడు  సమక్షంలో తెలుగుదేశం పార్టీలోకి చేరాడు.  ఆ ఎన్నికల్లో తెలుగుదేశం  ఒడిపోవడంతో అతను తిరిగి మళ్ళీ బీజేపీ లోకి చేరాడు.  రెండు సార్లు మంత్రి గా పనిచేసిన ఆయన చనిపోయేవరకు కూడా సాధారణ జీవితం గడిపాడు.

అతను 2021 జనవరి 15న చిత్తూరు జిల్లా ఐరాల మండలం కొత్తపల్లె గ్రామంలో గుండెపోటుతో మృతి చెందాడు.

మూలాలు

ఆంధ్రప్రదేశ్ శాసన సభ్యులు (1985)
ఆంధ్రప్రదేశ్ శాసన సభ్యులు (1989)
ఆంధ్రప్రదేశ్ శాసన సభ్యులు (1994)
తెలుగుదేశం పార్టీ రాజకీయ నాయకులు
గుండెపోటు మరణాలు
2021 మరణాలు